Verder Geluister: Lukas 15:1-10 | Communitas Argief
by admin | Sep 6, 2010 | Preekstudies, Verder geluister | 0 comments
'n Skaapwagter het honderd skape gehad. Een van hulle was 'n ou ram wat nie lekker geruik het nie en wat altyd kwaad gedoen het. Op 'n dag het die ram weggeraak. Die skaapwagter sou kon sê: 'Vergeet van hom! Hy maak tog net moeilikheid.' Maar hy het nie. Hy het die ander nege en negentig skape alleen gelos en die hele nag in die koue en reën na hom gaan soek.
"Uiteindelik het die skaapwagter hom in 'n diep sloot gekry. Hy was vol modder. En sjoe, hy het sleg geruik! Maar die skaapwagter het nie omgegee nie. Hy het die ram op sy skouers getel en die hele pad huis toe geloop en sing. Hy nooi toe sy vriende vir 'n partytjie. 'Ek het die verlore skaap gekry!' het hy vrolik uitgeroep."
"Net so is dit in die hemel," het Jesus verduidelik. "Die engele hou partytjie elke keer as iemand wat verlore was, terugkom na God toe."
(God se kinders. Verhale uit die Bybel Lux Verbi B.M. en Christelike Lektuurfonds 2010)
In God se nuwe wêreld (Koninkryk) is almal in tel. God is veral besorg oor die geringstes wat in die massa verlore raak. Die gemeentes en gelowiges word na diegene gestuur.
Die aantal vermiste kinders in ons land is hartverskeurend. Daar is verskillende maniere waarop gelowiges betrokke kan raak.
According to a US Government report, there are 800, 000 people trafficked across international borders annually. This figure does not include those trafficked within their own countries. (US Government 2006)
Introduction to Missing Children South Africa
Elsa van Huyssteen, lidmaat van die NG gemeente Pinelands se Cape Town Multi Service Centre, spoor o.a. straatkinders se ouers op en bemagtig hulle om weer 'n tuiste vir hulle kinders te skep.
Jeug en Risiko-Gedrag
Gemeentes en gelowiges word geroep om met liefde en begrip betrokke te raak by die jongmense wat die pad byster (kan) raak. Danie Mouton (29-04-2010) skryf:
Die verslag volg op 'n opname onder 10,270 hoërskoolleerders van Grade 8 tot 11. Dit handel oor die voorkoms van gedragspatrone wat vir jongmense 'n risiko inhou rondom siekte en swak gesondheid. Die opname en verslag het onder leiding van 'n navorsingspan van die Gesondheidsbevordering Navorsing- en Ontwikkelingseenheid van die Mediese Navorsingsraad plaasgevind, met prof Priscilla Reddy as hoofnavorser. Dr Reddy sê: "Hierdie ondersoek gee 'n wetenskaplike prentjie in die omstandighede waarmee jongmense gekonfronteer word terwyl hulle in Suid-Afrika opgroei. Deur die stressore te identifiseer wat 'n impak op hierdie sleutelkomponent van ons samelewing maak, word ons in staat gestel om kosbare hulpbronne optimaal aan te wend."